זכרונות לבית דוד

זכרונות לבית דוד - קובץ ספורים מדברי ימי ישראל הם סדרת ספרים מאת אברהם שלום פרידברג, המגוללים את סיפורה של משפחה יהודית דמיונית מבית דוד, החל מגלות בבל ועד לראשית תקופת ההשכלה. הספרים כוללים סיפורים קצרים פסבדו-אוטוביוגרפיים, דברי זיכרון של אבות המשפחה לדורותיהם, הסוקרים תקופות היסטוריות שונות בחיי עם ישראל. הספר היה פופולרי במשך דורות בקרב צעירים יהודים בגולה ובארץ ישראל, ושימש כספר יסוד בספרות הנוער העברית.

 חיבור הספר ומגמתו 
"זכרונות לבית דוד" חובר בעקבות "מסתורי היהודים" (Geheimnisse der Juden) שנכתב בין השנים 1856–1857 בגרמנית על ידי המלומד צבי הרמן רקנדורף, כשילוב של הרצאה היסטורית עם סיפור בדיוני. פרידברג תרגם ועיבד לעברית חלק מהסיפורים, תוך תיקונים ושינויים בהתאם לאמת ההיסטורית ובמבע של שירה ורגש, ורוב הסיפורים שבקובץ הם סיפורים מקוריים ילידי רוחו. פרידברג ייעד את הספר לחכמי לב, אלא שההוצאה לאור הוציאה אותו כספר לבני הנעורים.  

הספר מביא את דברי זכרונות זרובבל בן שאלתיאל וצאצאיו, ומשבץ בשרשרת הדורות אישים ידועים כהלל הזקן, מלכים יהודים של ממלכות יהודיות קדומות בחצי האי ערב כח'יבר וחמיר, ודון יצחק אברבנאל. הרעיון המרכזי של הספר הוא שנצח ישראל לא ישקר.

פרקי ‘זכרונות לבית דוד’, שיצאו תחילה בסדרת חוברות שבועית (תרנ“ג - תרנ”ד) ואחר־כך בארבעה כרכים, נחשבו עם הופעתם למאורע ספרותי. הספר הופיע בפתחה של תקופת התחייה, אלפי החוברות עברו מיד ליד בתחום המושב; עלילותיהן המרתקות ובשורת נצח־ישראל המקופלת בהן הלהיבו את הדמיון והציתו את הניצוץ הלאומי. הספר יצא לאור במהדורות רבותיבניאל מטלון כתב שבנעוריו "זכרונות לבית דוד" היה מופיע בכונניות הספרים של רבים מבתי תל אביב, והיה מקובל כמתנת יום הולדת או בר-מצווה., ותורגם לרוסית, יידיש, ערבית, ופרסית.

בשנת 1896 אלחנן ליב לוינסקי הקדיש ל’זכרונות לבית דוד' סדרת פיליטונים ב"המליץ", בה ניתח את הסיפורים, שלדבריו ”מלאים יופי וחן נעים ומביעים רוח העם וחייו הפנימיים בימים ההם, ושפתו צחה וזכה ומלאה לשד ורוח ונוחה ונעימה וקלה".

כתב אוריאל אופק: "ב’זכרונות לבית דוד' נתגלה פרידברג כיוצר בשל, עתיר דמיון וידע, וגם סגנונו הלך והשתחרר מכבלי המליציוּת. כל סיפור סוקר תקופה היסטורית בחיי העם – אירועים ומסורות, מנהגים ותיאורי הווי, יחסים עם נוכרים וידידים, תיאורי נופים ויישובים, וכן גלריה ססגונית של עשרות דמויות בשר־ודם – ראשי־גולה ושרי־צבא, מלכים ופילוֹסוֹפים, גדולי תורה ופשוטי־עם; כל אלה תוארו בחיבה רבה, תוך הקפדה על הדיוק ההיסטורי... בכל סיפור וסיפור השתדל פרידברג להעלות על נס את ייחודו של עם ישראל – הדת במובנה האנושי, ערכי המוסר, הזיקה בין חלקי העם, הגאווה הלאומית"אוריאל אופק, ספרות הילדים העברית - ההתחלה.

הספר עובד במהלך הדורות על ידי מעבדים שונים, ביניהם אברהם אריה עקביא"הוסרו כמה מליצות קשות לאוזן הקורא החדש. קטעי ההרצאה ההיסטורית צומצמו עד למידת הנחוץ, וכן הושמטו מראי המקומות למאמרי חז"ל ומקורות אחרים שלא יכירם מקומם בסיפור שוטף. אף הושמטו פה ושם דברים שאינם צריכים לגופו של הסיפור"., לסיפורים נאים ושוטפים, ועל ידי אשר ברשאשר ברש חיבר את "שיח העתים" בעקבות "זכרונות לבית דוד"  ושלמה זלמן אריאל למהדורה מעודכנת הקרובה ברוחה למהדורה המקורית.

 רשימת הסיפורים 
+שם הסיפורזמן חיבור האיגרתמחברהכף הסיידים3248 לבריאת העולם512 לפנה"סזרובבל בן שאלתיאל בן יהויכין מלך יהודהזר הדפנים3455 לבריאת העולם305 לפנה"סעזריה בן טוביה, בן פדיה, בן אביהוד, בן חטוש מצאצאי זרובבל הנשיא לבית דודהקווצה3597 לבריאת העולם163 לפנה"סעמיהוד בן אלידע, בן שמוע, הדור החמישי לאבינו הזקן עזריה בן טוביה, שהיה בימי אלכסנדר הגדולטבעת הקידושין3731 לבריאת העולם29 לפנה"ס שבנא בן מתן, בן אליאב, הדור הרביעי לאבינו הזקן עמיהוד בן אלידע שהיה בימי יהודה המכביהכבל והקוץ3833 לבריאת העולם73 לספירהשמעון בן יאיר, בן חזקיה, בן שבנא חתן הלל הנשיאהנעל3890 לבריאת העולם130 לספירה יהושע בן יהודה בן שמעון בן יאיר לבית הלל הנשיאהסוגר4046 לבריאת העולם286 לספירהעולא בן קושב בן מנחם, הדור הששי לאבינו יהושע הגרסיהאיגרת4175 לבריאת העולם415 לספירה צדוק בן נתנאל בן אורי בן עמרם בן עולאהכינור4175 לבריאת העולם415 לספירהפנינה בת הונא בן עוקבא בן דוד בן צדוק, אלמנת מלך תימןהצלוחית4400 לבריאת העולם640 לספירה צַינה בת הרוּן בן חסאן בן מוּסא בן יוּסוּףהתכריך4500 לבריאת העולם740 לספירהאברהם בן הונא בן עזרא בן צינה כותב בעיר קורדובה אשר בספרדשני המכתבים4755 לבריאת העולם995 לספירה אליהו בן יצחק בן עמרם, מצאצאי אברהם בן הונא הדמשקיהמאכלת4890 לבריאת העולם1130 לספירהאברהם בן אליקים בן יצחק בן יקותיאל בן אליהו לבית המלוכה הכוזריתחותם הנשיא4980 לבריאת העולם1220 לספירהדוד בן הודיה בן אברהם המכֻנה אברבנאלאות הקלון5065 לבריאת העולם1305 לספירהיהודה בן יוסף בן ישי לבית דוד הנשיא, ממשפחת האברבנאלהתרעלה5110 לבריאת העולם1350 לספירהיהודה בן יוסף בן יהודה הבבלי לבית דוד הנשיא, למשפחת האברבנאלהענק5278 לבריאת העולם1518 לספירהיצחק בן יהודה, המכֻנה “ליאון הרופא העברי”, בן השר דון יצחק, הדור החמישי ליהודה בן יוסף, ממשפחת אברבנאלספר זיכרון5408 לבריאת העולם1648 לספירהשמואל בן הרב מנשה יוסף, הוא הרב מנשה בן ישראל, הדור החמישי ליצחק בן יהודה ליאון אברבנאלזדון ומשוגהבזמן שבתאי צבישמואל בן הרב מנשה בן ישראלחליפות ותמורות5575 לבריאת העולם1815 לספירהמשה בר' מאיר ענסהיים, צאצא רבי אליעזר ממיץ מתלמידי רבינו תם

 לקריאה נוספת 

 אלחנן ליב לוינסקי, זכרונות לבית דוד (מעין ביקורת), המליץ, שנה ל"ו (תרנ"ו - 1896), גליונות 98, 101, 106, 111.
 אוריאל אופק, ספרות הילדים העברית - ההתחלה, ע' 170-163, מפעלים אוניברסיטאיים להוצאה לאור, 1979.
 י. ראחלין, שני מכתבים (על "זכרונות לבית דוד"), הצפירה, שנה כ"ג (תרנ"ו - 1896), גליונות 46, 52. ותשובה מאת א"ש פרידברג בגיליון 53.
 א. שפירא, מכתב כ"ה (ביקורת על "זכרונות לבית דוד"), "ספר הזכרונות" לפרידברג, חלק ראשון, ע' 146-142.
 ז. מיימון, אברהם-שלום פרידברג (הר-שלום), התורן, חוברת ד, שנה תשיעית (סיון תרפ"ב), ע' 95-91.

קישורים חיצוניים

 מהדורות של "זכרונות לבית דוד" 

 קטעים מהספר בדף היוצר של פרידברג בפרויקט בן-יהודה
 זכרונות לבית דוד, כרך א, באתר הספרייה הלאומית
 זכרונות לבית דוד, כרך ב, באתר הספרייה הלאומית של פולין
 זכרונות לבית דוד, כרך ג, באתר הספרייה הלאומית של פולין
 זכרונות לבית דוד, כרך ד, באתר הספרייה הלאומית

 מאמרים 
 פ. זנדר, "זכרונות לבית דוד" כאז כן עתה, הארץ, 29 אוגוסט 1952
 יהושע חנא רבניצקי, אברהם־שלום פרידברג באתר פרויקט בן-יהודה
 על רקנדורף באנציקלופדיה היהודית 

הערות שוליים

קטגוריה:ספרי ילדים ונוער בעברית
קטגוריה:תקופת התחייה
קטגוריה:רומנים היסטוריים
קטגוריה:סדרות ספרים
קטגוריה:בית דוד
קטגוריה:ספרי הוצאת אחיאסף